Zoznam slovenských futbalistov v Bundeslige

Zoznam slovenských futbalistov v Bundeslige sumarizuje prehľad slovenských futbalistov, ktorí hrali v najvyššej nemeckej futbalovej súťaži.

 História 
Ján Kocian mal ako prvý slovenský futbalista česť zahrať si v nemeckej Bundeslige, bývalý hráč Dukly B. Bystrica pôsobil v klube FC St. Pauli v rokoch 1988 - 1991. Spoľahlivého obrancu si všimli tréneri reprezentácie až vďaka jeho výkonom v Bundeslige, Ján Kocian reprezentoval Česko-Slovensko na MS 1990 v Taliansku, v roku 1990 bol vyhlásený za Futbalistu roka.

Veľký talent slovenského futbalu Marek Penksa prišiel v roku 1993 do Eintrachtu Frankfurt, počas hosťovania v Dyname Drážďany bol v novembri 1993 vyhlásený za Hráča mesiaca .

Marek Mintál prestúpil z MŠK Žilina do druholigového  1. FC Nürnberg ako dvojnásobný kráľ strelcov slovenskej ligy 2001/2002 a 2002/2003 a povesť kanoniera potvrdzoval aj v Nemecku. Najprv sa stal najlepším strelcom 2. Bundesligy, čím výrazne prispel k postupu Norimbergu do najvyššej súťaže  a hneď vo svojej premiérovej bundesligovej sezóne 2004/2005 získal korunu kráľa strelcov pred takými kanoniermi ako Roy Makaay, Dimitar Berbatov či Miroslav Klose. V súťaži o Zlatú kopačku, určenú pre najlepšieho európskeho kanoniera obsadil Mintál skvelé tretie miesto za top kanoniermi anglickej a španielskej ligy Thierrym Henrym a Diegom Forlánom . Mintálov posledný gól sezóny bol zároveň jeho stým prvoligovým. V roku 2007 prispel Marek Mintál gólom vo finále k zisku Nemeckého pohára, pre 1. FC Nürnberg to bola prvá trofej po 39 rokoch. V kádri Norimbergu boli aj Róbert Vittek a Vratislav Greško.

V sezóne 2005/2006 takmer napodobnil Mintála jeho klubový spoluhráč Róbert Vittek. 16 presných zásahov (všetky v jarnej časti!) ho zaradilo na piatu priečku najlepších kanonierov.  Vittek vytvoril rekord Bundesligy, v dvoch zápasoch za sebou zaznamenal hetrik bez toho, aby bol prerušený iným hráčom. 

Ďalším Slovákom, ktorý sa strelecky presadil v súťaži bol Stanislav Šesták v službách VfL Bochum. V sezóne 2007/2008 skóroval 13 krát, v tabuľke najlepších strelcov obsadil šiestu priečku. Celkove dal v Bundeslige 28 gólov.

Dobré služby svojim zamestnávateľom odvádzali aj ďalší Slováci Vratislav Greško (Bayer Leverkusen), Igor Demo (Borussia Mönchengladbach) či Miroslav Karhan (VfL Wolfsburg). Samuel Slovák sa zapísal do histórie tým, že v drese Norimbergu strelil historicky posledný gól na Olympijskom štadióne v Mníchove, 14. mája 2005 v gólovej prestrelke s Bayernom Mníchov (3 : 6) dokázal dvakrát prekonať brankársku legendu Olivera Kahna.

Prvým Slovákom s majstrovským titulom sa stal Peter Pekarík, ktorý počas sezóny 2008/2009 prestúpil z MŠK Žilina do VfL Wolfsburg, v jarnej časti odohral 16 zápasov a hneď prispel k premiérovému titulu „vlkov“. 

 Štatistické zaujímavosti 
 Prvý Slovák v Bundeslige: Ján Kocian, VfL Bochum – FC St. Pauli 0:0, 30. 7. 1988 
 Prvý gól Slováka: Ján Kocian, FC St. Pauli – Eintracht Frankfurt 2:0, 13. 8. 1988 
 Prvý vzájomný zápas dvoch Slovákov: Mönchengladbach (Igor Demo) – VfL Wolfsburg (Miroslav Karhan) 0:2, 13. 4. 2002
 Prvý zápas – dvaja Slováci v jednom mužstve: 1. FC Kaiserslautern - 1. FC Norimberg (Marek Mintál, Róbert Vittek) 1:3, 7. 8. 2004
 Prvý zápas – traja Slováci v jednom mužstve: 1. FC Norimberg (Mintál, Vittek, Samuel Slovák) – Bielefeld 1:2, 25. 9. 2004
 Prvý hetrik: Marek Mintál, HSV Hamburg – 1. FC Norimberg 4:3, 28. 8. 2004 
 Najviac gólov celkom: 32, Mintál, 2004-11
 Najviac gólov v jednej sezóne: 24, Mintál (1. FC Norimberg), 2004/05
 Prvý Slovák s majstrovským titulom: Peter Pekarík (VfL Wolfsburg), 2008/09

 Pohárové súťaže 
 Prvý Slovák s Nemeckým pohárom: Marek Mintál (1×  vo finále) – 1. FC Norimberg, 2007 
 Poznámka: Róbert Vittek a Vratislav Greško boli v kádri tímu, ale vo finále nehrali

 Prehľad Slovákov v Bundeslige 
 údaje sú po sezóne 2024/2025
 Por.č.MenoKlubRokyZápasyGóly<center>1.Ján Kocian  FC St. Pauli  1988 - 1991 <center>90<center>5<center>2.Marek PenksaEintracht Frankfurt (23/0)  Dynamo Dresden (26/3)1992-93, 1994-95  1993-94 <center>49<center>3<center>3.Róbert Kočiš Fortuna Düsseldorf1996-97  <center>5<center>0<center>4.Ľubomír Moravčík MSV Duisburg1998  <center>5<center>0<center>5.Vratislav GreškoBayer Leverkusen (36/0)  1. FC Nürnberg (15/1) 1999-2000, 2007-08  2006-07<center>51<center>1<center>6.Miroslav KarhanVfL Wolfsburg (173/9)  Mainz 05 (43/0)2001-07  2009-11  <center>216<center>9<center>7.Igor DemoBorussia M'gladbach2001-05<center>86<center>15<center>8.Marek Mintál1. FC Nürnberg2004-08, 2009-11  <center>121<center>32<center>9.Róbert Vittek1. FC Nürnberg 2004-08 <center>95<center>26<center>10.Samuel Slovák1. FC Nürnberg  2004-05 <center>14<center>3<center>11.Balázs Borbély1. FC Kaiserslautern 2006 <center>8<center>0<center>12.Szilárd NémethAlemannia Aachen 2006-07 <center>4<center>1<center>13.Erik JendrišekHannover 96 (9/0)  Schalke 04 (3/0) SC Freiburg (36/2) 2006-07  2010-11  2011-13 <center>48<center>2<center>14.Stanislav ŠestákVfL Bochum 2007-10 <center>86<center>28<center>15.Peter PekaríkVfL Wolfsburg (55/0)  Hertha BSC (188/4) 2009-11  2013-22 <center>243<center>4<center>16.Ján ĎuricaHannover 96 2010 <center>9<center>0<center>17.Radoslav ZabavníkMainz 05 2009-13 <center>63<center>0<center>18.Ľuboš HanzelSchalke 042009-10  <center>1<center>0<center>19.Adam Nemec1. FC Kaiserslautern 2010-12 <center>28<center>4<center>20.Róbert Mak1. FC Nürnberg 2010-14 <center>77<center>6<center>21.Karim GuédéSC Freiburg 2011-18 <center>76<center>6<center>22.Dušan Švento1. FC Köln 2015-16 <center>26<center>1<center>23.Milan IvanaDarmstadt 982015-16  <center>1<center>0<center>24.Ondrej DudaHertha BSC (59/12)  1. FC Köln (76/9) 2016-19  2020-22 <center>135<center>21<center>25.László BénesBorussia M'gladbach (53/1)  FC Augsburg (12/1)  Union Berlín (23/2) 2016-20, 21-22  2020-21  2024-25<center>88<center>4<center>26.Adam Zreľák1. FC Nürnberg2018-19<center>14<center>2<center>27.Matúš Bero VfL Bochum2023-25<center>54<center>6<center>28.Denis Vavro *VfL Wolfsburg2024-<center>29<center>2<center>29.Dominik Javorček Holstein Kiel2024-25<center>13<center>0

Poznámka: hráči označení hviezdičkou sú stále aktívni v Bundeslige

 Pozri aj 
 Zoznam slovenských futbalistov v Serii A
 Zoznam slovenských futbalistov v Premier League
 Zoznam slovenských futbalistov v Primera División
 Zoznam slovenských futbalistov v Ligue 1
 Zoznam slovenských futbalistov v Eredivisie

 Referencie 

Kategória:Futbalové zoznamy
Kategória:Futbal na Slovensku
Kategória:Slovenskí futbalisti